text: El Govern confia que l'acord entre Podem i PP sobre nomenaments sigui «una qüestió puntual»
  27 setembre 2020 08:45
  El diputat de Podem, Carlos Saura, durant la sessió parlamentaria d'aquest dimarts.
  L.Camargo - Podem Illes Balears
  El Govern de les Balears confia que l'acord d'aquest dimarts entre els grups parlamentaris de Podem i del PP, en la votació de la moció sobre el nomenament d'alts càrrecs i personal eventual del Govern, sigui «una qüestió puntual» i considera que «en cap cas afecta els punts establerts en l'Acord de Governabilitat per a les Illes Balears», signat el mes de juliol passat entre els grups PSIB-PSOE, Més per Mallorca, Més per Menorca i Podem, «per donar resposta a la demanda ciutadana de canvi, expressada a les urnes el 24 de maig».
  L'executiu autonòmic entén aquest fet com «una expressió i exercici dels valors democràtics de la nova política, que permeten la divergència d'opinions en determinats aspectes sense que això afecti el pacte al qual es va arribar per tenir un nou govern al servei de la gent».
  En el mateix sentit, des de l'executiu autonòmic afirmen que tots els nomenaments d'alts càrrecs de l'executiu autonòmic compleixen amb els criteris de «transparència, idoneïtat i ètica per desenvolupar la tasca social que la ciutadania va encomanar».
  Per últim asseguren que el Govern està «clarament compromès amb el canvi social que demanaren els ciutadans, com així ho demostra el compliment, en els primers vuitanta dies de Govern, dels acords de governabilitat com la devolució de la targeta sanitària, la derogació de la Llei de símbols, la supressió del TIL, l'ampliació del Parc Natural de Cabrera, el reingrés a l'Institut Ramon Llull, el Pla de xoc contra la precarietat laboral, l'aportació extraordinària de 850.000 euros a la renda mínima d'inserció, la recuperació del requisit de català en l'Administració pública i l'augment en un 55% del Fons Europeu de Desenvolupament Regional per a les Balears».
  Podem votarà a favor de l'esmena del PP que demana cessar Juli Fuster i Pau Thomàs
  Jo pensava que si MËS anava amb Podem els votaria. Però ni amb MËS ni sense MËS els votaré, per aquest paperot i també per moltes coses que ha dit en Pablo Iglesias a la campanya de Catalunya i que no m´han agradat géns.
  La notícia ho diu ben clar..."L'executiu creu que aquestes discrepàncies són normals dins el joc democràtic i no afectarà ni l'acord del pacte ni la governabilitat". Total, una escenificació de la comèdia. Els de Podemos ja han fet el treatre que els correspon i ningú no dimitirà, tot i les reprovacions. És allò de "fer veure que ho canviam tot perquè res no canviï de veritat". De totes formes, la comèdia de Podemos s'acabarà de veure després de les properes eleccions generals. Tothom podrà coprovar com després entreran al govern i també tendran assessors, vull dir més dels que ja tenen ara, al Parlament, al Consell, a Cort, a Manacor i a Calvià.